ฟรันทซ์ โยเซ็ฟ เจ้าชายแห่งโฮเอินท์ซ็อลเลิร์น-เอ็มเดิน

ฟรันทซ์ โยเซ็ฟ มารีอา ลูทวิช อันตอน ทัสซิโล เจ้าชายแห่งโฮเอินท์ซ็อลเลิร์น-ซีคมาริงเงิน (; 30 สิงหาคม ค.ศ. 1891 – 3 เมษายน ค.ศ. 1964) ทรงเป็นสมาชิกราชวงศ์โฮเอินท์ซ็อลเลิร์นสายโรมันคาทอลิก พระองค์ประสูติในฐานะเจ้าชายฟรันทซ์ โยเซ็ฟ แห่งโฮเอินท์ซ็อลเลิร์น และใช้ราชสกุลเจ้าชายแห่งโฮเอินท์ซ็อลเลิร์น-เอ็มเดินใน ค.ศ. 1933

 พระประวัติช่วงต้น 
เจ้าชายฟรันทซ์ โยเซ็ฟประสูติที่ไฮลิเกินดัมม์ในแกรนด์ดัชชีเมคเลินบวร์ค-ชเวรีน โดยเป็นพระโอรสองค์ที่สองในวิลเฮ็ล์ม เจ้าชายแห่งโฮเอินท์ซ็อลเลิร์นกับเจ้าหญิงมารีอา เตเรซาแห่งบูร์บง-ซิซิลีทั้งสอง

 ทรงรับราชการทหาร 
ในช่วงสงครามโลกครั้งที่ 1 เจ้าชายฟรันทซ์ โยเซ็ฟทรงประจำการในตำแหน่งเจ้าหน้าที่ตอร์ปิโดลำดับที่สองบนเรือลาดตระเวนเบา SMS Emden ของกองทัพเรือจักรวรรดิเยอรมันในยุทธการที่เกาะโคโคสRay Riling Arms Books review of Emden: The Last Cruise of the Chivalrous Raider, 1914. Retrieved on 26 October 2008. SMS Emden มีประวัติอันโดดเด่นในการยึดเรืออังกฤษ และเป็นผลให้ทุกคนที่ประจำการบนเรือ รวมทั้งเจ้าชายฟรันทซ์ โยเซ็ฟ ได้รับสิทธิ์ในการเพิ่มชื่อเรือลงท้ายนามสกุลของตนRevell 1/350 SMS Emden, previewed by Kyle Bodily  Retrieved on 26 October 2008 พระองค์จึงกลายเป็นฟรันทซ์ โยเซ็ฟ เจ้าชายแห่งโฮเอินท์ซ็อลเลิร์น-เอ็มเดิน () เนื่องจากมีการเปลี่ยนบรรดาศักดิ์ขุนนางเป็นนามสกุลในประเทศเยอรมนีเมื่อ ค.ศ. 1919

ใน ค.ศ. 1925 เจ้าชายฟรันทซ์ โยเซ็ฟทรงเขียนหนังสือบันทึกช่วงรับราชการทหารเรือ Emden: Meine Erlebnisse auf S.M Schiff Emden (Leipzig: Eckstein, 1925) ซึ่งแปลเป็นภาษาอังกฤษและตีพิมพ์ภายใต้ชื่อ Emden: My Experiences in S.M.S. Emden (reprinted as Emden: The Last Cruise of the Chivalrous Raider, 1914, Brighton: Lyon, 1989, ).

นอกจากนี้ พระองค์ยังทรงมียศ Konteradmiral ในกองทัพเรือโรมาเนียอีกด้วยStammbaum der Hohenzollern

 สมาชิกพรรคนาซี 
ใน ค.ศ. 1933 เจ้าชายฟรันทซ์ โยเซ็ฟกลายเป็นสมาชิกชุทซ์ชตัฟเฟิล (SS) (หมายเลขสมาชิก 276 691) เมื่อวันที่ 1 เมษายน ค.ศ. 1936 พระองค์กลายเป็นสมาชิกเต็มตัวของพรรคนาซี โดยมีหมายเลขสมาชิก 3765580 เจ้าชายฟรันทซ์ โยเซ็ฟทรงทำหลายสิ่งหลายอย่างในฐานะขุนนางโรมันคาทอลิกชั้นนำ และเป็นพระญาติในราชวงศ์ฮาพส์บวร์ค บูร์บงและซัคเซิน เพื่อให้ได้รับความเคารพนับถือจากพรรคนาซีPerhaps most controversial work of Marxist historian Arno J. Mayer, but the fact that he has been professor at Wesleyan University (1952-1953), Brandeis University (1954-1958) and Harvard University (1958-1961), before settling at Princeton in 1961 (where he is now Dayton-Stockton Professor of History, Emeritus), and the fact that publisher Pantheon is a division of Random House (one of the world's largest publishers) give credence to his scholarship if not his conclusions. None of the criticism of Why Did the Heavens Not Darken? challenged his statement that the Nazi nobility, among who he specifically cites Hohenzollern-Emden, gave valuable support and prestige to the Nazi movement.

ใน ค.ศ. 1939 ถึง 1944 เจ้าชายฟรันทซ์ โยเซ็ฟทรงบัญชาการหน่วยยิงปืนต่อสู้อากาศยานทางทะเลที่ฐานทัพเรือคุคส์ฮาเฟิน ต่อมาในเดือนมิถุนายน ค.ศ. 1944 พระองค์ถูกปลดออกจากราชการ และถูกไล่ออกจากหน่วย SS ในเดือนพฤศจิกายนปีเดียวกัน พร้อมกับชนชั้นสูงนาซีคนอื่น ๆ ที่ถูกสงสัยในด้านความภักดีต่อกองทัพ ขณะที่เยอรมนีกำลังพ่ายแพ้อย่างแน่นอนPetropoulos, 425. เจ้าชายฟรันทซ์ โยเซ็ฟทรงประกาศความจงรักภักดีต่อนาซีอย่างต่อเนื่องในจดหมายถึงไฮน์ริช ฮิมเลอร์ลงวันที่ 3 มกราคม ค.ศ. 1945 และขอร้องให้กลับเข้าหน่วย SS อีกครั้ง แต่ไม่สำเร็จ

 เสกสมรสและพระราชวงศ์ 
เมื่อวันที่ 25 พฤษภาคม ค.ศ. 1921 เจ้าชายฟรันทซ์ โยเซ็ฟสมรสกับเจ้าหญิงมารีอา อาลิกซ์แห่งซัคเซิน (1901–1990) พระราชธิดาในพระเจ้าฟรีดริช เอากุสท์ที่ 3 แห่งซัคเซินกับอาร์ชดัชเชสลูอีเซอ เจ้าหญิงแห่งตอสคานา โดยมีพระบุตร 4 องค์ ดังนี้:

 คาร์ล อันตอน ฟรีดริช วิลเฮ็ล์ม ลูทวิช มารีอา เกออร์ค มานูเอล รุพเพรชท์ ไฮน์ริช เบเนดิคท์ ทัสซิโล เจ้าชายแห่งโฮเอินท์ซ็อลเลิร์น-เอ็มเดิน; ประสูติ 28 มกราคม ค.ศ. 1922 ที่มิวนิก รัฐบาวาเรีย ประเทศเยอรมนี; สิ้นพระชนม์ 3 พฤศจิกายน ค.ศ. 1993 ที่เฮชิงเงิน รัฐบาเดิน-เวือร์ทเทิมแบร์ค ประเทศเยอรมนี
 ไมน์ราด เลโอพ็อลท์ มารีอา ฟรีดริช คริสเตียน เฟอร์ดินันท์ อัลแบร์ท เจ้าชายแห่งโฮเอินท์ซ็อลเลิร์น-เอ็มเดิน; ประสูติ 17 มกราคม ค.ศ. 1925 ที่ซีคมาริงเงิน รัฐบาเดิน-เวือร์ทเทิมแบร์ค ประเทศเยอรมนี; สิ้นพระชนม์ 9 กันยายน ค.ศ. 2009 ที่ Murnau Hechendorf ประเทศเยอรมนี
 มารีอา มาร์กาเรเทอ อันนา วิคทอรีอา ลูอีเซอ โยเซฟีเนอ มาทิลเดอ เทเรซีอา ฟ็อม คินเดอ เยซู เจ้าหญิงแห่งโฮเอินท์ซ็อลเลิร์น-เอ็มเดิน; ประสูติ 2 มกราคม ค.ศ. 1928 ที่ซีคมาริงเงิน รัฐบาเดิน-เวือร์ทเทิมแบร์ค ประเทศเยอรมนี; สิ้นพระชนม์ 4 สิงหาคม ค.ศ. 2006 ที่เฮชิงเงิน รัฐบาเดิน-เวือร์ทเทิมแบร์ค ประเทศเยอรมนี
 เอมานูเอล โยเซ็ฟ มารีอา วิลเฮ็ล์ม เฟอร์ดินันท์ บูร์คาร์ด เจ้าชายแห่งโฮเอินท์ซ็อลเลิร์น-เอ็มเดิน; ประสูติที่มิวนิก รัฐบาวาเรีย ประเทศเยอรมนีในวันที่ 23 กุมภาพันธ์ ค.ศ. 1929; สิ้นพระชนม์ที่เฮชิงเงิน รัฐบาเดิน-เวือร์ทเทิมแบร์ค ประเทศเยอรมนีในวันที่ 8 กุมภาพันธ์ ค.ศ. 1999

พระองค์ทรงประทับอยู่กับพระราชวงศ์ที่วิลลาอ็อยเกนีอาที่เฮชิงเงินGenealogisches Handbuch des Adels, Fürstliche Häuser VIII (1968) : 75.

เจ้าชายฟรันทซ์ โยเซ็ฟสิ้นพระชนม์ในวันที่ 3 เมษายน ค.ศ. 1964 ที่ทือบิงเงิน รัฐบาเดิน-เวือร์ทเทิมแบร์ค พระศพของพระองค์กับพระชายาฝังที่ Erlöserkirche ในซีคมาริงเงิน

 อ้างอิง 

 แหล่งข้อมูลอื่น 


หมวดหมู่:เจ้าชายโฮเอินท์ซ็อลเลิร์น-ซีคมาริงเงิน
หมวดหมู่:ชาวเยอรมันที่นับถือนิกายโรมันคาทอลิก
หมวดหมู่:เชื้อพระวงศ์ในพรรคนาซี
หมวดหมู่:ทหารกองทัพเรือจักรวรรดิเยอรมันในสงครามโลกครั้งที่หนึ่ง
หมวดหมู่:บุคคลจากซีคมาริงเงิน
หมวดหมู่:บุคคลที่เกิดในปี พ.ศ. 2434
หมวดหมู่:บุคคลที่เสียชีวิตในปี พ.ศ. 2507